ชาย65เมาซ่าฆ่าชาย63
ฉุนถูกด่าส่งเสียงดังรัวแทง-มีดปกคาเอว,หนุ่มใหญ่วัย 65 เมาเลือดเดือด คว้ามีดกะซวกหนุ่มใหญ่วัย 63 ดับสยองหน้าห้องเช่า หลังก่อเหตุยืนรอมอบตัว เผยชนวนเหตุมือมีดนั่งก๊งเหล้าอยู่หน้าห้องคนเดียวตั้งแต่เช้า พอเมาได้ที่เอะอะโวยวายส่งเสียงดังจนผู้ตายรำคาญเปิดประตูออกมาต่อว่าจนมีปากเสียงวิวาทกัน อีกฝ่ายฉุนขาดคว้ามีดปรี่จ้วงกระหน่ำแทง 3 แผล มีดปักคาเอวล้มทรุดสิ้นใจ,หนุ่มใหญ่เมาซ่าคว้ามีดกะซวกหนุ่มใหญ่เพื่อนข้างห้องดับสยองสังเวยแค้นถูกต่อว่ากินเหล้าส่งเสียงดัง เปิดเผยเมื่อเวลา 09.30 น. วันที่ 10 ม.ค. พ.ต.ท.สรวิชญ์ บริบูรณ์ พนักงานสอบสวน สภ.เมืองสระบุรี ได้รับแจ้งเหตุคนถูกแทงเสียชีวิตบริเวณหน้าห้องเช่าถนนเทศบาล 2 ซอย 3 ต.ปากเพรียว รายงานให้ พล.ต.ต.ธิติ แสงสว่าง ผบก.ภ.จ.สระบุรี พ.ต.อ.พงษ์พันธุ์ วงศ์มณีเทศ ผกก.สภ.เมืองสระบุรี พ.ต.ท.ไพโรจน์ ตรีโสภณ รอง ผกก.สส. นำกำลังฝ่ายสืบสวน พร้อมแพทย์เวรโรงพยาบาลศูนย์สระบุรี และเจ้าหน้าที่มูลนิธิสว่างรัตนตรัยสระบุรี ไปตรวจสอบ,ที่เกิดเหตุมีชาวบ้านพากันมามุงดูจำนวนมาก บริเวณหน้าห้องเช่าพบศพนายสมใจ บัวเพชร อายุ 63 ปี อยู่บ้านเลขที่ 109/3 ถนนเทศบาล 2 ซอย 3 ต.ปากเพรียว นอนคว่ำหน้าคุดคู้จมกองเลือดอยู่ที่พื้น สภาพศพสวมเสื้อยืดสีเขียวคาดน้ำเงิน กางเกงขาสั้นสีน้ำเงิน มีบาดแผลถูกแทงที่ชายโครงขวา 2 แผล และที่เอวขวามีมีดปลายแหลมยาวประมาณ 6 นิ้ว ปักคาอยู่ ส่วนมือมีดที่ก่อเหตุคือนายสมนึก หรือหำ ศรีระสอน อายุ 65 ปี บ้านเลขที่ 67/10 ถนนเทศบาล 2 ซอย 3 ต.ปากเพรียว อยู่ในอาการเมาสุรา ไม่ได้หลบหนีไปไหน ตำรวจควบคุมตัวไว้ดำเนินคดี,สอบสวนทราบว่า นายสมใจ ผู้ตาย และนายสมนึก มือมีด พักอยู่ห้องเช่าใกล้กัน ก่อนเกิดเหตุนายสมนึกนั่งดื่มสุราอยู่หน้าห้องคนเดียวตั้งแต่เช้าจนเมาได้ที่ส่งเสียงดังเอะอะโวยวาย สร้างความรำคาญให้กับผู้ตายเปิดประตูเดินออกมาต่อว่า จนมีปากเสียงทะเลาะวิวาทกัน แล้วทันใดนั้น นายสมนึกก็คว้ามีดปรี่เข้าไปจ้วงแทงเข้าชายโครงขวาผู้ตาย 2 ครั้ง ก่อนแทงซ้ำมีดปักคาเอวล้มทรุดขาดใจตายคาที่ ท่ามกลางความแตกตื่นตกใจของคนในห้องเช่าที่เห็นเหตุการณ์รีบโทรศัพท์แจ้งตำรวจ สอบถามชาวบ้านทราบว่า นายสมนึก มือมีดโหด ชอบดื่มเหล้าเมาอาละวาดหาเรื่องคนในห้องเช่าเป็นประจำ สร้างความเอือมระอาให้กับทุกคน จนกระทั่งมาก่อเหตุร้ายในครั้งนี้ หลังสอบสวนเบื้องต้นตำรวจควบคุมตัวไปดำเนินคดีต่อไป
หนุ่มใหญ่วัย 65 เมาเลือดเดือด คว้ามีดกะซวกหนุ่มใหญ่วัย 63 ดับสยองหน้าห้องเช่า หลังก่อเหตุยืนรอมอบตัว เผยชนวนเหตุมือมีดนั่งก๊งเหล้าอยู่หน้าห้องคนเดียวตั้งแต่เช้า 
ข่าวหน้า1,แทงเสียชีวิต,ทะเลาะวิวาท,เมาสุรา,เสียงดัง,ห้องเช่า,ถนนเทศบาล 2,สระบุรี,ข่าว,ข่าวภูมิภาค,ไทยรัฐฉบับพิมพ์